
RAPORT DE SPECIALITATE
privind aprobarea  organizării anual în Piaţa Traian din  Municipiul Timişoara a unui 

„Târg de vară cu produse tradiţionale ţărăneşti”

Având în vedere Expunerea de motive nr. SC2019- 15225/19.06.2019 a Primarului Municipiului Timişoara şi Proiectul de Hotărâre privind aprobarea organizării în Piaţa Traian din  Municipiul Timişoara a unui „Târg de vară cu produse tradiţionale ţărăneşti”

Facem următoarele precizări:

S.C. PIEŢE S.A. Timşoara, prin adresa cu nr. 1087/04.06.2019 înregistrată la Primăria Municipiului Timişoara cu nr. RM20191764/04.06.2019  face cunoscută intenţia de a organiza, în Piaţa Traian, a unui „Târg de vară cu produse tradiţionale ţărăneşti”. Având în vedere, faptul că, prin acest târg s-ar vitaliza întregul cartier şi ar fi un punct de atracţie pentru Timişoara, viitoare Capitală Europeană a Culturii în 2021.
Prin adresa nr. 19453/10.06.2019 a D.S.V.S.A. Timiş, înregistrată la Primăria Municipiului Timişoara cu nr. CDM2019-366/11.06.2019 se comunică  faptul că, pentru această activitate nu se emite autorizaţie sanitar veterinară şi pentru siguranţa alimentelor. Această activitate, se poate desfăşura conform legislaţiei în vigoare, de către persoane fizice sai juridice, autorizate sanitar veterinar, în baza unui aviz sanitar veterinar şi pentru siguranţa alimentelor temporar, cu durată determinată, aviz emis de către D.S.V.S.A Timiş. 
Pentru obţinerea avizului, organizatorul târgului va depune la D.S.V.S.A Timiş cu minim 30 zile anterior deschiderii târgului a unui cererei în acest sens care va cuprinde documente enumerate conform adresei mai sus menţionate.  

Potrivit prevederilor art. 6 alin (2) din Ordonanta Guvernului nr. 99/2000 privind comercializarea produselor şi serviciilor de piaţă, republicat, aprobata prin Legea 650/2002, se stipulează că „exercitarea activităţii de comercializare în zone publice este supusă acordului autorităţilor administrative  publice locale sau ale sectoarelor municipiului Bucuresti, după caz, cu respectarea regulamentelor proprii ale acestora şi a planurilor de urbanism”.
Potrivit prevederilor  art. 27 din Hotărârea Guvernului nr. 348/2004  privind exercitarea comerţului cu produse şi servicii de piaţă în unele zone publice, actualizat, prevede că „comerţul în pasaje publice, drumuri publice şi străzi sau în orice zonă de altă natură destinată folosinţei publice, cu excepţia celor administrate special, în alte condiţii decât în pieţe, se realizeaă în baza strategiei de dezvoltare a fiecărei localităţi, adoptată de autorităţile administraţiei publice locale, şi care are în vedere dezvoltarea şi animarea străzilor cu vad comercial, revitalizarea unor vaduri comerciale.”


Pentru organizarea acestui târg, S.C. PIEŢE S.A. Timişoara va întocmi şi va supune aprobării Consiliului Local al Municipiului Timişoara Regulamentul de Organizare şi Funcţionare (ROF) pentru „Târgul de vară cu produse tradiţionale ţărăneşti” în termen de 30 zile de la aprobarea acestea. În acest termen organizatorul va efectua toate demersurile în obţinerea tuturor  avizelor,  autorizaţiilor,  altor  documente necesare de la instituţiile abilitate  pentru desfăşurărea în condiţii legale a acestui târg.
Târgul de vară cu produse tradiţionale ţărăneşti  poate fi deschis după obţinerea tuturor autorizaţiilor şi avizelor necesare, precum şi după aprobarea Regulamentul de Organizare şi Funcţionare (ROF) de către Consiliul Local al Municipiului Timişoara.
Târgul de vară cu produse tradiţionale ţărăneşti  se va desfășura în fiecare an.
Având în vedere prevederile legale expuse în prezentul raport, apreciem că proiectul de hotărâre privind  aprobarea  organizării  în Piaţa Traian din  Municipiul Timişoara a unui „Târg de vară cu produse tradiţionale ţărăneşti”  îndeplineşte condiţiile pentru a fi supus dezbaterii şi aprobării plenului Consiliului Local.

